text: Fara undir at byggja rakettútskjótistøð á Sutherland
text: #000001
text: Harvið verða tvær støðir, sum í næstum fara at skjóta rakettir út yvir føroyskt øki
text: #000002
text: Tað verða ikki færri enn tvær rakettstøðir, sum næstum fara at senda rakettir út í rúmdina eftir eini leið, sum liggur nær við okkum.
text: #000003
text: Fyrr hava vit greitt frá um SaxaVord Spaceport , sum er í ferð við at byggja eina rakettskjótistøð á Lamba Ness norðast í Hetlandi, sum eftir ætlan skal skjóta tær fyrstu rakettirnar út í rúmdina seinni í ár.
text: #000004
text: Men nú er gongd eisini sett á byggingina av eini støð norðast á skotska meginlandinum.
text: #000005
text: Talan verður um fyrstu rakettskjótistøðina á bretska meginlandinum, stendur í tíðindaskrivi frá felagnum Orbex, og tað týðir upp á, at tey ikki eru komin eins langt, og tey eru komin í Hetlandi.
text: #000006
text: Orbex er eitt bretskt felag við høvuðssæti í skotska býnum Forres, og sum eisini hevur eina deild í Hvidovre í Danmark.
text: #000007
text: Útskjótingarstøðin fær heitið Sutherland Spaceport, tí hon verður bygd í økinum Sutherland, sum fevnir um tað mesta av norðurstrond Skotlands.
text: #000008
text: Støðin verður bygd á hálvoynni A’Mhòine, nakað vestan fyri bygdina Tongue. Av A’Mhòine er frítt útsýni norðureftir, og sambært einum filmi, sum greiðir frá verkætlanini sæst, at rakettirnar verða lyftar norðureftir millum Hetland og Føroyar, haðani tær skulu sleppa fylgisveinum í ringrás um jørðina, tá tær eru komnar nóg langt upp.
text: #000009
text: Roknað verður við 12 rakettútskjótingum um árið, stendur at lesa á heimasíðuni hjá Orbex. Roknað verður við, at rakettstøðin kann koma at skapa 250 arbeiðspláss, harav minst 40 koma at liggja vera í økjunum norðast í Skotlandi, Sutherland og Caithness.
text: #000010
text: Orbex hevur ment eina 19 metra langa rakett, sum er serbygd til at senda lættar fylgisveinar upp til 180 kilo upp í ringrás um jørðina, sokallað 'Low Earth Orbit'. Rakettin er í tveimum, har fyrsti parturin lyftir rakettina upp í 80.000 metra hædd, meðan annar parturin verður brúktur til at finna røttu kósina at sleppa fylgisveinunum.
text: #000011
text: Sum nakað serligt er henda Orbex Prime rakettin rikin við við varðandi ella grønum brenniefni, sokallaðum Futuria Liquid Gas, sum er eitt brennievni, sum hevur nógv minni útlát enn aðrir líknandi motorar. Eisini sjálv rakettin skal endurbrúkast, og sagt verður, at hon ikki elvir til leivdir, hvørki á jørðini ella í rúmdini.
text: #000012
text: Byggiverkætlanin hevur júst fingið játtað tríggjar milliónir pund frá bretska “Nuclear Decommissioning Authority”, sum ynskir at fíggja ætlanini. Harumframt hevur Sutherland Spaceport eisini fingið níggju milliónir pund í stuðli frá skotsku stjórnini og HIE, sum er 'Highlands and Islands Enterprice' og 2,55 milliónir frá UK Space Agency.
text: #000014
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000015
text: Ferðafólkateljarar settir upp kring landið
text: #000020
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000027
text: Fyristing tel. 20 80 80 [email protected]
text: #000028